ANEXA nr.2 la H.C.L. nr.69/27.04.2022




CONDIȚII MINIME


     Prezenta documentație se referă la condițiile minime ce vor sta la baza atribuirii către Alianța pentru Unirea Românilor a unui spațiu situat pe strada Podgoriei, nr. 2.
     Obiectul închirierii:
     - spațiul in suprafața de 26,84 mp, este proprietate publică conform HCL nr. 13/13.02.2009 și face parte din numărul cadastral 22221- C1, înscris in Cartea funciara a orașului cu nr. 22221;
     Obiectivul închirierii:
     Organizarea sediului organizației  locale Alianța pentru Unirea Românilor Boldești-Scăeni;
     Închirierea se va face pe o perioadă de 3 ani cu posibilitatea prelungirii conform legii.
     - închirierea se va face prin atribuire directă in conformitate cu prevederile Legii nr. 334/2006 privind finanțarea activității partidelor politice și a campaniilor electorale, republicată;
     - prețul chiriei va fi de 6,83 lei/mp/lună, conform HCL nr. 60/ 29.03.2022 pentru aprobarea tarifelor minime pentru închirierea unor spații cu altă destinație decât cea de locuință, aparținând domeniului public și privat al orașului Boldești-Scăeni.
     Chiria se va indexa anual cu rata inflației stabilită de INS.
     Chiriașul va avea următoarele obligații :
1. sa folosească spațiul numai pentru desfășurarea activităților specificate la ,, Obiectul închirierii’’;
2. Toate avizele și autorizațiile necesare funcționarii și autorizării sunt în sarcina chiriașului;
3. chiriașul va încheia contract cu furnizorul de energie electrică, în termen de 30 de zile de la predarea spațiului, dacă din punct de vedere tehnico-economic este fezabil iar chiriașul dorește racordarea spațiului la energie electrică;
4. în cazul in care nu se poate îndeplini prevederea de la pct.3, chiriașul va achita contravaloarea consumului de energie, conform Anexei nr.2 la HCL nr. 60/29.03.2022;
5. va menține spațiul închiriat in condiții de siguranța în exploatare;
6. chiriașul are obligația să asigure integritatea spațiului închiriat, acesta fiind responsabil de orice prejudiciu creat;
7. în termen de 15 zile de la încheierea contractului de închiriere vor depune cu titlu de garanție de bună execuție a contractului, contravaloarea pe 2 luni a chiriei;
8. chiria se va achita lunar la casieria Primăriei, în primele 10 zile calendaristice ale lunii următoare celei pentru care se achită chiria;
9. neplata chiriei în termenul precizat conduce la plata de majorări de întârziere;
10. în cazul în care locatarul nu achită utilităţile în termen de 5 zile de la data primirii facturii de la proprietar, se vor percepe penalităţile şi majorările de întârziere în cuantumul stabilit de către furnizorii de utilităţi.
11. întârzierea la plata a chiriei sau a utilităților cu mai mult de 90 de zile calendaristice conduce la rezilierea de drept a contractului de închiriere; chiriașii nu vor mai putea să participe la alte licitații în vederea închirierii, concesionarii, etc. organizate de Primărie;
12. chiriașul este obligat sa efectueze reparațiile curente, întreținerea și igienizarea spațiului ori de cate ori este necesar;
13. nu va subînchiria spațiul închiriat;
14. întreruperea activității pe o perioadă de mai mult de 90 de zile calendaristice, în afara unui motiv de sănătate, conduce la rezilierea contractului;
15. răspunde de orice poluare produsă din vina lui, precum și de respectarea normelor de protecția muncii. Răspunderea privind  prevenirea, paza și stingerea incendiilor revine în totalitate chiriașului;
16. va suporta plata oricăror deteriorări sau avarii ale spațiului închiriat  sau ale terților, survenite din vina lui;
17. contractul de închiriere poate înceta în următoarele situații:
a) la expirarea duratei stabilite în contract, daca părțile nu convin, în scris, prelungirea acestuia, în condițiile legii;
b) în cazul în care interesul local sau național o impune, prin denunțarea unilaterală de către proprietar (locator);
c) prin acordul părților;
d) la dispariția, dintr-o cauză de forță majoră a bunului închiriat sau în cazul imposibilității obiective a chiriașului de a-l exploata, prin renunțare, fără plata unei despăgubiri;
e) prin rezilierea de către proprietar în cazul în care chiriașul nu își îndeplinește obligațiile stabilite prin contract.


Întocmit,
Moraru Mariana






                                                ANEXA NR.1 la HCL nr. 69/27.04.2022


    
 Cu datele de identificare ale spațiului ce se închiriază



	Nr. crt.
	Denumire bun
	Adresa
	Caracteristici tehnico-economice

	1
	Spațiu
	Boldești-Scăeni, str. Podgoriei, nr.2 
	Spațiu cu suprafața de 26,84 mp, proprietatea publică a orașului , construcție din zidărie, planșeu  din rabiț, pardoseli din parchet, învelitoare din  carton cu ardezie, zugrăveli lavabil, tâmplărie din aluminiu. Spațiul este racordat la rețeaua electrică și are instalații electrice  și încălzire.








Întocmit,
Moraru Mariana




















CONTRACT DE ÎNCHIRIERE
Nr ………. / …………

I. PĂRŢILE CONTRACTANTE
Art. 1 Orasul Boldeşti - Scăeni, cu sediul social în Boldeşti - Scăeni, Calea Unirii nr 67, jud. Prahova, reprezentat prin Bucuroiu Constantin – primar şi Ionescu Elena – sef Serviciu buget, finanţe - contabilitate, în calitate de proprietar, numit în continuare locator, pe de o parte,
Şi  ………………………………………… , cu sediul in ……………………………, str. ………………………….., nr……, Judetul ………, în calitate de chiriaş, numit în continuare  locatar, pe de altă parte,
În baza H.C.L. nr…………………..,  privind atribuirea prin inchiriere a unui spatiu cu destinatia sediu de partid catre………………………………………………, au convenit încheierea prezentului contract de închiriere.
II. OBIECTUL CONTRACTULUI
Art. 2 (1) Obiectul contractului îl constituie Inchirierea unui spatiu amplasat pe strada Podgoriei, nr.2 in suprafata de 26,84 mp, oras Boldesti-Scaeni, Judetul Prahova, spaţiu identificat conform Anexei nr 1 si delimitat conform planşei ce constituie anexa la prezentul contract.
(2) Locatarul va folosi bunul închiriat  numai ca sediu pentru organizatia de partid.
  Art. 3   (1) Predarea – primirea obiectului închirierii se va face pe bază de proces verbal , în termen de 30 zile  de la semnarea contractului. Procesul-verbal de predare primire constituie  anexă la contractul de închiriere.
(2) Schimbarea de către chiriaş a destinaţiei bunului închiriat, în tot sau în parte, fără obţinerea acordului locatorului se sancţionează cu rezilierea de drept a contractului având drept consecinţă evacuarea necondiţionată a chiriaşului locatarului pe cheltuiala sa şi acoperirea prejudiciului.
III. TERMENUL CONTRACTULUI
Art. 4 Durata contractului de închiriere este de 3 ani, cu începere de la data  semnării contractului, cu posibilitatea prelungirii, prin act adiţional, cu acordul părţilor.
IV. PREŢUL. MODALITĂŢI DE PLATĂ ŞI PENALITĂŢI
Art. 5 (1) Preţul chiriei pentru folosirea obiectului închirierii este de 183,3  lei/lună( 26,84 m2  x 6,83 lei/ m2 /lună= 183,3lei/luna).
(2) Plata chiriei se face în numerar, la casieria Primăriei oraşului Boldeşti - Scăeni, în primele 10 zile calendaristice ale lunii următoare celei pentru care se achită chiria.
 (3) Preţul chiriei va fi indexat anual,  în prima lună a anului, cu rata inflaţiei stabilită de INS. 
 (4) Preţul chiriei se mai poate modifica în funcţie de evoluţia preţurilor pe piaţa imobiliară în baza unei hotărâri a Consiliului Local.
(5) În cazul în care condiţiile tehnico-economice nu vor permite încheierea de contracte cu furnizorii de servicii, plata contravalorii utilităţilor se va face conform Anexei nr. 2 la H.C.L. nr. 60/2022 , scop în care va fi încheiat un protocol între părţi, care constituie anexă la contractul de închiriere.
(6) Plata utilităţilor si pentru intretinerea curateniei spatiilor comune se face in termen de 5 zile de la primirea facturilor de plată emise de Primăria oraşului Boldeşti – Scăeni.
Art. 6  (1) Neplata chiriei in termenul prevazut la art 5 alin (2) si a cheltuielilor pentru intretinerea curateniei spatiilor comune la termen autorizează pe locator să perceapă majorari de 1% pe luna de intarziere asupra sumei datorate.
 (2) Neplata contravalorii utilităţilor în termenul stabilit la art. 5 alin. (6) autorizează pe proprietar (locator) să perceapă majorari de întârziere în  procent sumă echivalent cu cel perceput de furnizorii de utilităţi pe zi de întârziere aplicat la valoarea sumei neachitate.
(3) Întârzierea la plata a chiriei sau a utilităţilor cu mai mult de 90 zile va conduce la rezilierea contractului de plin drept, fără judecată, fără a mai fi necesara punerea în întârziere şi fără orice altă formalitate prealabilă (pact comisoriu expres de ultim grad).
(4) Rezilierea contractului în condiţiile alin. (1) şi alin. (2) nu îl va absolvi pe chiriaş de achitarea obligaţiilor de plată restante. 
V. DREPTURILE  SI OBLIGAŢIILE   LOCATORULUI
Art. 7  (1) locatorul are dreptul să controleze periodic modul în care  locatarul îşi respectă obligaţiile contractuale;
 (2) locatorul se obligă:
a) sa predea obiectul închirierii prevăzut la art. 2 din contract, pe bază de proces – verbal încheiat în două exemplare, conform art. 3, alin. (1).
b) să nu-l împiedice pe locatar să folosească spaţiile potrivit destinaţiei stabilite conform art. 2, alin.(2) din contract, pe întreaga durată a închirierii.
c)sa-l instiinteze pe locatar cu cel putin 90 zile inainte de a executa eventuale lucrari de consolidare/ extindere a cladirii in care se afla spatiul inchiriat. 
VI. DREPTURILE SI OBLIGAŢIILE LOCATARULUI
Art. 8  (1) locatarul are dreptul să folosească bunul închiriat potrivit destinaţiei prevăzută la art. 2 alin. (2) din prezentul contract, în regim de permanenţă şi de continuitate.
            (2) locatarul se obligă:
   a) sa nu subînchirieze/cesioneze spaţiul sau sa schimbe obiectul închirierii fără acceptul locatorului;
   b) sa obţină toate avizele şi autorizaţiile necesare funcţionarii pe cheltuiala proprie;
   c) locatarul va asigura curtenia si igienizarea spaţiilor închiriate; 
   d) locatarul va  încheia contracte cu operatorul de salubritate si de utilităţi ( apa - canal, energie electrica, telefonie, internet, etc. – acolo unde este posibil) in termen de maxim 15 zile de la data predării-primirii spaţiului,
   e) in cazul in care nu se pot îndeplini prevederile de la art.  8. lit. d), locatarul va achita contravaloarea consumurilor de utilităţi conform art. 5 alin. (5),
   f) locatarul răspunde de paza, siguranţa şi protecţia spaţiului închiriat;
   g) locatarul răspunde de menţinerea spaţiului în siguranţă în exploatare prin executarea unor lucrări de reparaţii si igienizări de cate ori este necesar, fără a afecta configuraţia spaţiului închiriat. Modernizarea spaţiului închiriat se poate face numai cu acordul proprietarului.
   h) locatarul va suporta plata oricăror deteriorări sau avarii ale spaţiului închiriat sau ale terţilor survenite din vina sa;
   i) locatarul va respecta normele de securitate şi sănătate în muncă, precum şi cele de mediu;
   j) locatarul va constitui, cu titlu de garanţie de buna execuţie a contractului, o suma echivalenta cu cuantumul chiriei pe 2 luni, respectiv suma de 366,6 lei. Locatorul va   transfera garantia de participare in contul de  garantie de buna executie; 
k) locatarul este obligat, la încetarea din orice cauză a contractului, să elibereze spaţiul închiriat în termen de 5 zile;
l) locatarul va achita  taxa pe clădiri aferentă spaţiilor închiriate.
m) locatarul va notifica locatorul in termen de 5 zile daca si-a schimbat sediul fiscal 
(3) Răspunderea în ceea ce priveşte apărarea împotriva incendiilor revine locatarului, care are obligaţia de a lua toate măsurile legal stabilite pentru prevenirea şi stingerea incendiilor  în spaţiile închiriate.
Organizarea apărării împotriva incendiilor se referă, fără a fi limitativ, la următoarele:
- prevenirea incendiilor, prin luarea în evidenţă a materialelor şi dotărilor tehnologice care prezintă pericol de incendiu, a surselor posibile de aprindere ce pot apărea şi a mijloacelor care le pot genera, precum şi prin stabilirea şi aplicarea măsurilor specifice de prevenire a incendiilor;
- organizarea intervenţiei de stingere a incendiilor;
- afişarea instrucţiunilor de apărare împotriva incendiilor;
- organizarea salvării utilizatorilor şi a evacuării bunurilor, prin întocmirea şi afişarea planurilor de protecţie specifice şi prin menţinerea condiţiilor de evacuare pe traseele stabilite;
- elaborarea documentelor specifice de instruire la locul de muncă, desfăşurarea propriu-zisă şi verificarea efectuării acesteia;
- marcarea pericolului de incendiu prin montarea indicatoarelor de securitate sau a altor inscripţii ori mijloace de atenţionare;
- dotarea cu mijloace de primă intervenţie ( stingătoare), menţinerea lor în stare de funcţionare.”
(4) Locatarul va notifica locatorul in termen de 5 zile , daca activitatea sa intra sub incidenta Legii nr. 85/2014 privind procedurile de prevenire a insolventei si de insolventa sau daca isi schimba sediul fiscal.
VII.  ÎNCETAREA ŞI REZILIEREA CONTRACTULUI
Art. 9 (1) Prezentul contract încetează în următoarele cazuri:
a) la expirarea duratei stabilite în contract, dacă părţile nu convin, prin act adiţional, prelungirea acestuia, în condiţiile legii;
b) prin denunţare, de către una din părţi;
c) în cazul în care interesul naţional sau local o impune, prin denunţarea unilaterală de către locator;
d)  prin acordul părţilor;
e) la dispariţia, dintr-o cauză de forţă majoră, a bunului închiriat sau în cazul imposibilităţii obiective a locatarului de a-l exploata, prin renunţare, fără plata unei despăgubiri;
f)  prin reziliere de către proprietar, în cazul în care locatarul nu îşi îndeplineşte obligaţiile stabilite prin contract, altele decât cele prevăzute la art.6, alin.(3) şi art. 8, lit. j) pentru care operează pactul comisoriu expres de ultim grad, cu plata unei despăgubiri în sarcina locatarului. Rezilierea operează de plin drept, la trecerea unui termen de 10 zile de la înştiinţarea adresată de locator locatarului, cu privire la motivele rezilierii. Proprietarul va putea încasa garanţia prevăzută la art.8, lit. j) cu titlu de despăgubire. În cazul în care pagubele produse locatorului sunt mai mari decât valoarea garanţiei de bună execuţie, locatorul se va adresa instanţei în vederea stabilirii prejudiciului şi obligării locatarului la plata acestora;
g) în cazul în care, pe perioada de valabilitate a contractului de închiriere Primăria va desfăşura lucrări de consolidare si extindere a sediului, locatarul îşi va desfăşura activitatea daca este posibil. In caz contrar contractul se va suspenda pe aceasta perioada sau va fi reziliat. Rezilierea va opera in acest caz de plin drept, la trecerea unui termen de 90 zile de la înştiinţarea adresata de locator  locatarului;
h) prin reziliere, în situaţia în care locatarul îşi întrerupe activitatea pentru o perioadă de timp mai mare de 90 de zile calendaristice cu excepţia cazului în care întreruperea activităţii se datorează unui motiv de sănătate.
 i) in cazul in care chiriasul isi inceteaza activitatea.
(2) rezilierea contractului poate avea loc şi în situaţia in care nu se respecta obiectivul  prevăzut la art. 2 alin. (2) din contract;
(3) partea care invocă încetarea contractului potrivit aliniatului 1 lit. b) şi c) va notifica celeilalte părţi cauza de încetare cu 20 zile înainte de data de la care urmează să-şi producă efectele. 
VIII. FORŢA MAJORĂ
Art. 10 Forţa majoră, astfel cum este definită de lege, apără de răspundere partea care o invocă în condiţiile notificării în termen de 5 zile de la apariţia cazului de forţă majoră. 
IX. DISPOZIŢII FINALE
Art. 11 Litigiile de orice fel decurgând din executarea prezentului contract, care nu se pot rezolva pe cale amiabilă, sunt de competenţa instanţelor judecătoreşti.
Art. 12 (1) Orice modificare survenită în timpul executării contractului privind situaţia juridică şi sediul locatarului va fi adusă de îndată la cunoştinţa locatorului.
(2) Orice înştiinţare (comunicare, obiecţie) provenind de la una dintre părţi şi destinată celeilalte trebuie transmisă în scris, la adresele menţionate în cap. I art.1 din contract, cu confirmare de primire. Se consideră confirmare de primire şi menţiunea făcută de reprezentantul locatorului pe copia înştiinţării. Trimiterea prin poştă a înştiinţării se va face întotdeauna cu confirmare de primire.
(3) In situatia schimbarii sediului fiscal fara notificarea locatorului conform obligatiilor de la art 8, alin (2) lit m sau cand locatorul, desi instiintat de cei in drept, nu ridica corespondenta postala, acesta nu poate invoca lipsa instiintarii.  Notificarea fiind considerata a fi primita dupa trecerea unei perioade de 5 zile de la data afisarii acesteia pe site-ul primariei.
  Art. 13  Protectia datelor datelor personale : Obligatiile partilor in ceea ce priveste protectia datelor cu caracter personal sunt prevazute in Anexa nr 2. 
 Art. 14 (1) . Prezentul contract poate fi modificat şi adaptat cu legislaţia în vigoare pe parcursul executării sale, cu acordul părţilor.
(2) Introducerea de clauze contractuale speciale, modificarea sau adaptarea prezentului contract se poate face numai prin act adiţional încheiat între părţile contractante.
(3). Prezentul contract împreună cu anexele sale, care fac parte integrantă din cuprinsul său, reprezintă voinţa părţilor
 (4) Prezentul contract a fost încheiat într-un număr de 2 exemplare, astăzi …………………data semnării lui.
               LOCATOR,                           		                                    LOCATAR,
     CONSILIUL LOCAL AL		                                                                                           
ORAŞULUI BOLDEŞTI-SCĂENI	                                           	                                                                                                                                               
	               
                Primar,                                                                                       	                                                     
      Bucuroiu Constantin	                                                                        

             
              Şef Serviciu ,				
	             Ionescu Elena	


           Oficiul Juridic,
             Iamandi Ion


                                                                                                                                                                            
 




















  Întocmit: Moraru Mariana     
  Responsabil de contract: Moraru Mariana
ANEXA NR.1
la Contractul de închiriere



    
Cu datele de identificare ale spațiului ce se închiriază



	Nr. crt.
	Denumire bun
	Adresa
	Caracteristici tehnico-economice

	1
	Spațiu
	Boldești-Scăeni, str. Podgoriei, nr.2 
	Spațiu cu suprafața de 26,84 mp, proprietatea publică a orașului , construcție din zidărie, planșeu  din rabiț, pardoseli din parchet, învelitoare din  carton cu ardezie, zugrăveli lavabil, tâmplărie din aluminiu. Spațiul este racordat la rețeaua electrică și are instalații electrice  și încălzire.























ANEXA 

LA CONTRACTUL NR......... /DATA ......................................

CLAUZA STANDARD PRIVIND PROTECȚIA DATELOR PERSONALE

Părţile  :
· ORASUL BOLDESTI-SCAENI, cu sediul in Boldesti-Scaeni, Calea Unirii nr.67, Judetul Prahova, telefon/fax: 0244/211363; 0244/211287, cod fiscal nr. 2842943, avand contul nr. RO12TREZ539500220X001671 deschis la Trezoreria Boldesti-Scaeni, reprezentat prin Bucuroiu Constantin- primar si Ionescu Elena- sef serviciu buget, finante- contabilitate, in calitate de proprietar, pe de o parte,
Si
………………………………………………., , in calitate de chirias,pe de alta parte.

Art. 1.Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal. 

Art. 2. Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. 
Prin urmare, 
Părțile confirmă respectarea deplină a următoarelor prevederi, inclusiv dar fără a se limita la:

● capacitatea de a respecta drepturile persoanelor vizate privind ștergerea, corectarea sau transferul informațiilor personale 
● informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia, 
● îndeplinirea tuturor îndatoririlor obligatorii privind documentarea conformării cu Regulamentul 2016/679.

Art. 3.Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. 
De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
Art.4.Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

● vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal 
● vor preveni utilizarea fără autorizație a sistemelor de prelucrare a datelor 
● se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare
● se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor 
● se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor
● se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți
● se vor asigura că datele cu caracter personal sunt protejate de distrugere sau pierdere accidentală
● se vor asigura că datele colectate în scopuri diferite pot fi prelucrate separat




           Proprietar,                                                                      Chirias,

ORASUL BOLDESTI-SCAENI                            
          PRIMAR,                                                               
Bucuroiu Constantin                                                           




       OFICIUL JURIDIC,
            Iamandi Ion

